CELEX: C2004/217/28
Language: et
Date: 2004-08-28 00:00:00
Title: Kohtuasi C-275/04: Hagi, mille Euroopa Ühenduste Komisjon esitas 29. juunil 2004 Belgia Kuningriigi vastu

28.8.2004   
            
            
               ET
            
            
               Euroopa Liidu Teataja
            
            
               C 217/15
            
         Hagi, mille Euroopa Ühenduste Komisjon esitas 29. juunil 2004 Belgia Kuningriigi vastu
   (Kohtuasi C-275/04)
   (2004/C 217/28)
   Euroopa Ühenduste Kohus on saanud 29. juunil 2004 hagi Belgia Kuningriigi vastu, mille esitas Euroopa Ühenduste Komisjon, keda esindavad C. Giolito ja G. Wilms, kes on valinud endale kohtudokumentide kättetoimetamise aadressi Luksemburgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et:
               
                           —
                        
                        
                           jättes raamatupidamisarvestusse tähtaegselt sisse kandmata kindlaksmääratud maksud, nii nagu on sätestatud määruse 1150/2000 (1) artikli 6 lõike 3 punktis a,
                           ning
                        
                     
                           —
                        
                        
                           jättes alates 1. jaanuarist 1995 kontrollimata, kas edasilükkunud raamatupidamississekannete tulemusena (määruse 1150/2000 artikkel 6 lõige 3 punkt a) on esinenud teisi viivitusi omavahendite komisjoni käsutusse andmisel; hävitades kõnealuse perioodi arhiivdokumendid ning jättes sellest teatamata komisjonile, kes arvutab määruse 1552/89 (2) artikli 11 kohaselt omavahendite üleandmise viivituse eest intresse,
                        
                     pole Belgia Kuningriik täitnud kohustusi, mis tulenevad artikli 6 lõikest 3 ning artiklitest 9, 10 ja 11 nõukogu 22. mai 2000. aasta määruses (EMÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ (3) ning mis tühistas ja asendas alates 31. maist 2000 sama eesmärgiga nõukogu 29. mai 1989. aasta määruse (EMÜ, Euratom) nr 1552/89, millega rakendati ühenduste omavahendite süsteemi käsitlev otsus 88/376/EMÜ, (4) ning EÜ asutamislepingu artiklist 10;
            
         
               2.
            
            
               jätta kohtukulud Belgia Kuningriigi kanda.
            
         Õiguslikud alused ja peamised argumendid
   Omavahendite ülekandmise viivitus oli tingitud Belgia Kuningriigi poolsest ühenduse raamatupidamisarvestusealaste sätete eiramisest. Liikmesriigid on kohustatud kandma määruse 1150/2000 artikli 6 lõike 3 punktis a nimetatud raamatupidamisarvestusse (“A Raamatupidamine”) kindlaksmääratud, garanteeritud ning vaidlustamata maksude summad. Sama sätte punktis b (“B Raamatupidamine”) mainitud arvestus peab silmas üksnes laekumata kindlaksmääratud makse ning makse, mille kohta pole antud tagatist. Summad, mille kohta on välistransiidiprotseduuri raames antud tagatis (T1, TIR-märkmik, ATA-märkmik jne), võib eraldi raamatupidamisarvestusse kanda vaid juhul, kui need on vaidlustatud vorminõuete kohaselt, s.t tähtaegadest kinni pidades ning esitades kaebuse kirjalikult.
   Komisjon ei nõustu Belgia poolt kõnealuse eeskirjade eiramise ning sissekannete viibimise kohta esitatud põhjendustega.
   
      (1)  Nõukogu 22. mai 2000. aasta määrus (EMÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1).
   
      (2)  Nõukogu 29. mai 1989. aasta määrus (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1).
   
      (3)  EÜT L 293, lk 9.
   
      (4)  EÜT L 185, lk 24.